Συχνά μεγάλα ποτάμια, όπως ο Πηνειός και ο Στρυμόνας, πλημμύριζαν και κατέστρεφαν τις καλλιέργειες των πεδιάδων που διέσχιζαν. Όμως οι πλημμύρες αποζημίωναν τους αγρότες γιατί τα ποτάμια μετέφεραν εύφορο χώμα. Tα αντιπλημμυριακά έργα ήταν σπάνια. Γι’ αυτό οι γεωργοί διαφόρων περιοχών παραπονούνταν γιατί η Τουρκική διοίκηση αδιαφορούσε για το φράξιμο των καταβοθρών (όπως αυτών στο οροπέδιο της Τριπολιτσάς), κάτι που είχε ως συνέπεια την καταστροφή των καλλιεργειών.